text: [{"text_idx": "#000003", "text": "Om.fo: I\u0301millum \u00f8ll tey, sum runnu vi\u00f0 i\u0301 stu\u00f0ulsrenningini RAG (Raise and give) a\u0301 TeenStreet i\u0301 dag vo\u0301ru eisini no\u0301gvir f\u00f8royingar. Hesi hava \u00f8ll savna\u00f0 s\u00e6r nakrar stu\u00f0lar, sum hava givi\u00f0 nakrar kro\u0301nur anna\u00f0hv\u00f8rt pr. umfar \u2013 sum man vera ein knappur kilometur \u2013 ella sum eina fasta upph\u00e6dd."}, {"text_idx": "#000004", "text": "Peningurin fer til verk\u00e6tlanir, sum arbei\u00f0a vi\u00f0 flo\u0301ttafo\u0301lki \u2013 serliga b\u00f8rnum og tanna\u0301ringum \u2013 i\u0301 Grikkalandi, Italia og Serbia. A\u0301 TeenStreet siga tey fra\u0301, at pengarnir skulu bru\u0301kast til: ryggsekkir, skrivitilfar, b\u00f8kur osfr., somulei\u00f0is til l\u00e6rarar at hja\u0301lpa teimum vi\u00f0 ma\u0301linum, ny\u0301ggja u\u0301tger\u00f0 til i\u0301tro\u0301tt og list og at gjalda fyri st\u00f8\u00f0, har tey kunnu vera. Trygg umhv\u00f8rvi, har tey kunnu hitta tanna\u0301ringar og eisini koma at kenna Jesus."}, {"text_idx": "#000005", "text": "I\u0301 rokanum av \u00f8llum hinum rennarunum fra\u0301 teimum ymisku londunum, rennur eisini 19 a\u0301ra gamla Tabita av Rana u\u0301r Trongisva\u0301gi. Tabita gongur a\u0301 Glasi i\u0301 Havn og fer i\u0301 3. g eftir summarferiuna. Her a\u0301 TeenStreet er hon saman vi\u00f0 a\u00f0rari gentu lei\u00f0ari hja\u0301 8 ungum gentum."}, {"text_idx": "#000006", "text": "Tabita brennur fyri hja\u0301lpararbei\u00f0i, og hon setti s\u00e6r fyri, at hon skuldi royna at savna v\u00e6l av peningi inn a\u0301 RAG. Hon vedda\u00f0i vi\u00f0 ein vin, sum eisini fo\u0301r a\u0301 TeenStreet, um hv\u00f8r kundi savna meira inn til go\u0301\u00f0a endama\u0301li\u00f0."}, {"text_idx": "#000009", "text": "Aftana\u0301 renningina tosa\u00f0i eg aftur vi\u00f0 ein p\u00f8sta Tabitu, ta\u0301 visti hon ikki sja\u0301lv, hvussu no\u0301gv umfar, hon hev\u00f0i runni\u00f0, men nu\u0301 i\u0301 kv\u00f8ld hevur hon funni\u00f0 u\u0301t av, at hon rann heilar 16 fer\u00f0ir runt um \u00f8ki\u00f0, sum eisini man vera eini 15 kilometrar. Flott!"}, {"text_idx": "#000010", "text": "Fari eg so at rokna 16 fer\u00f0ir 246 kr. og leggi t\u00e6r 11.800 kr. i\u0301 f\u00f8stum stu\u00f0lum afturat, ja so hevur Tabita vi\u00f0 si\u0301ni stu\u00f0ulsrenning runni\u00f0 fyri ikki minni enn 15.736 kr, sum fer o\u0301skert til hja\u0301lpararbei\u00f0i millum flo\u0301ttarfo\u0301lk i\u0301 Su\u00f0ureuropa."}, {"text_idx": "#000014", "text": "Lisa B\u00f8rud kemur a\u0301 Kristfest"}, {"text_idx": "#000019", "text": "Myndir: Ha\u0301ti\u0301\u00f0arhildu 50 a\u0301r vi\u00f0 Velbasta\u00f0vegin"}]